Oʻzbekiston Birinchi ligasi. Futbol boʻyicha Oʻzbekiston Birinchi ligasi (Футбол бўйича Ўзбекистон Биринчи лигаси) — Oʻzbekiston futbol ligasi tizimida Oʻzbekiston Superligasi va Oʻzbekiston Pro ligasidan keyin maqomi boʻyicha uchinchi darajali musobaqa hisoblanadi. Oʻzbekistondagi ikkinchi darajali musobaqa ham 1992-yilda tashkil topgan paytdan boshlab va 2017-yilgacha Oʻzbekiston Birinchi ligasi deb nomlangan. 2018-yili O‘zPFL milliy chempionatlarni isloh qilgach, ikkinchi darajali musobaqa — Oʻzbekiston Pro Ligasi nomini oldi. Oʻzbekiston Birinchi ligasi esa mamlakatdagi uchinchi darajali futbol chempionati sifatida 2020-yildan qayta tashkil etildi. Oʻzbekiston Birinchi ligasi Oʻzbekiston Professional futbol ligasi tomonidan o‘tkaziladi. Birinchi liga ishtirokchilari har yili Oʻzbekiston Kubogida saralash bosqichidan eʼtiboran ishtirok etadi. Reglament. Birinchi liga musobaqasi ishtirokchi klublar sonidan kelib chiqqan holda shakllantiriladi. Ayni paytda musobaqada 16 ta ishtirokchi klub mavjud. Oʻzbekiston Birinchi ligasi jami 30 ta turdan iborat ikki davrali tizimida o‘tkaziladi. Bunda har bir klub 15 ta uy va 15 ta safar uchrashuvida ishtirok etadi. Mavsum yakunida Birinchi ligada gʻolib boʻlgan jamoa yangi mavsumni Oʻzbekiston Pro ligasida boshlaydi. Birinchi liganing 2-o‘rindagi jamoasi esa Pro ligaga chiqish uchun Oʻzbekiston Pro ligasida 9-o‘rinni egallagan jamoaga qarshi o‘tish o‘yinida ishtirok etadi. Oʻzbekiston Professional futbol ligasi Musobaqalar Reglamentiga binoan O‘tish o‘yiniga Birinchi ligada ikkinchi bo‘lgan klub maydoni mezbonlik qiladi. Umumiy jadval. "2018—2024-yilgi umumiy mavsum turnir jadvali."